cyanic-selkie/wikianc huggingface dataset:
Gunsmoke
Η ραδιοφωνική σειρά μεταδόθηκε από το 1952 έως το 1961. Ο John Dunning έγραψε ότι μεταξύ των θαυμαστών του ραδιοφωνικού δράματος, το "Gunsmoke τοποθετείται μεταξύ των καλύτερων σόου όλων των ειδών και όλων των εποχών." Η τηλεοπτική σειρά μεταδόθηκε για 20 σεζόν από το 1955 έως το 1975 και είχε 635 επεισόδια. Στο τέλος του τελευταίου κύκλου το 1975, η δημοσιογράφος των Los Angeles Times Cecil Smith έγραψε : "Το Gunsmoke ήταν η δραματοποίηση του αμερικανικού επικού θρύλου της δύσης. Η δικιά μας Ιλιάδα και Oδύσσεια, που δημιουργήθηκε από τα βασικά στοιχεία του μυθιστορήματος της δεκάρας και του γουέστερν όπως γράφηκε από τους Ned Buntline, Bret Harte και Μαρκ Τουέιν. Υπήρξε το κύριο υλικό του μύθου."
Κέλυ Τουσμάνωφ
εναλλ.=Η Κέλυ Τουσμάνωφ το 2018|μικρογραφία|280x280εσ|Η Κέλυ Τουσμάνωφ το 2018
Η Κέλυ Τουσμάνωφ (Αγγελική Τουσμάνωφ) είναι υψίφωνος, δραματική κολορατούρα.
Πρώτα χρόνια και μόρφωση
Η Τουσμάνωφ γεννήθηκε στην Αθήνα από Έλληνες γονείς.
Αποφοίτησε από το Απολλώνιο ωδείο Αθηνών. Τα πρώτα χρόνια ήταν κάτω από την επίβλεψη του καθηγητή τενόρου Γιάννη Τοκμακίδη. Αργότερα, με την παρότρυνσή του κι έχοντας πάρει εξαιρετικές βάσεις, πήγε στην τάξη του βαρύτονου Κώστα Πασχάλη με κορεπετίτορα την Μπήλιω Μωραΐτη, με τους οποίους πήρε το δίπλωμά της το 2001 με Άριστα παμψηφεί και της αποδόθηκε επίσης το πρώτο βραβείο της σχολής.
Το 2002 παρακολούθησε master class με την μετζοσοπράνο Christa Ludwig.
Καριέρα
Από το 2002 και μετά εμφανίστηκε σε κονσέρτα μέσα στον Ελλαδικό χώρο, αλλά και στο φουαγιέ της Ε.Λ.Σ. στα πλαίσια των συναυλιών "Νέοι Λυρικοί Τραγουδιστές" καθώς επίσης και στην Ακαδημία Αθηνών.
Έκανε το διεθνές ντεμπούτο της στο Oueen Elisabeth Hall στο Λονδίνο το 2003 στα πλαίσια της εκδήλωσης "Greek stars at the opera" με τη London Philharmonia Orchestra υπό την διεύθυνση του μαέστρου Βασίλη Χριστόπουλου.
Το 2004 συνεργάστηκε με τον συνθέτη Leo Kottakis για την ηχογράφηση του έργου του "The last voyage" εμπνευσμένο από την ποίηση του Κωνσταντίνου Καβάφη στο Λονδίνο και το παρουσίασαν ζωντανά στην πρεσβεία της Αιγύπτου στην Αθήνα. Την ίδια χρονιά της ανατέθηκε το cover της όπερας του Giuseppe Verdi, La traviata από το Μέγαρο Μουσικής Αθηνών.
Το 2005 συνεργάστηκε με τον δημοφιλή τραγουδιστή Μάριο Φραγκούλη και την Συμφωνική Ορχήστρα του Δήμου Θεσσαλονίκης υπό την διεύθυνση του μαέστρου Richard Balcombe  για δύο συναυλίες στο Μέγαρο Μουσικής Θεσσαλονίκης.
Το 2006 συνεργάστηκε ξανά με τον δημοφιλή τραγουδιστή Μάριο Φραγκούλη και την Orchestra and choir of the Novaya Opera of Moscow υπό την διεύθυνση του μαέστρου Evgeny Samoilov. Κυκλοφορεί σε DVD.
Το 2011 συνεργάστηκε με την Εθνική Συμφωνική Ορχήστρα της ΕΡΤ υπό την διεύθυνση του μαέστρου Ανδρέα Πυλαρινού για μία συναυλία στο Δημοτικό Θέατρο Κέρκυρας, η οποία αναμεταδόθηκε από την ΕΡΤ.
Το 2012 συνεργάστηκε με την Φιλαρμονική εταιρία Μάντζαρος για συναυλία στο Δημοτικό Θέατρο Κέρκυρας υπό την διεύθυνση του αρχιμουσικού Σωκράτη Άνθη. εναλλ.=Η Τουσμάνωφ σε συναυλία το 2019|μικρογραφία|345x345εσ|Η Κέλυ Τουσμάνωφ σε συναυλία στο Μέγαρο Μουσικής Αθηνών στις 15 Μαρτίου 2019 To 2014 συνεργάστηκε με την Ορχήστρα της Φιλαρμονικής εταιρείας Κέρκυρας για συναυλία στο Δημοτικό Θέατρο Κέρκυρας υπό την διεύθυνση του μαέστρου Άλκη Μπαλτά. Την ίδια χρονιά της ανατέθηκε να τραγουδήσει στην πρεμιέρα του ορατόριου Conventus - 1864, του συνθέτη Zorzes Katris στο Δημοτικό θέατρο Πειραιά καθώς και στο Δημοτικό θέατρο Κέρκυρας υπό την διεύθυνση του αρχιμουσικού Δημήτρη Χαλκιά. Επίσης συνεργάστηκε με την Φιλαρμονική εταιρία Μάντζαρος για συναυλία στο Δημοτικό Θέατρο Κέρκυρας υπό την διεύθυνση του αρχιμουσικού Σωκράτη Άνθη.
Το 2016 τραγούδησε στο Παλαιό φρούριο Κέρκυρας με την Φιλαρμονική εταιρία Μάντζαρος για συναυλία υπό την διεύθυνση του αρχιμουσικού Σωκράτη Άνθη στα πλαίσια του Φεστιβάλ Gina Bachauer.
Το 2019 συνεργάστηκε με την Φιλαρμονική Ένωση Κέρκυρας Καποδίστριας υπό την διεύθυνση του αρχιμουσικού Δημήτρη Παπικινού για συναυλία στο Μέγαρο Μουσικής Αθηνών.
Παραπομπές
Κατηγορία:Ελληνίδες υψίφωνοι‎
Γιόχαν Αρνόλντι
Ο Γιόχαν Κόνραντ Αρνόλντι (Johann Conrad Arnoldi, 1 Νοεμβρίου 1658 – 22 Μαΐου 1735) ήταν Γερμανός παιδαγωγός, φιλόσοφος, βιβλιοθηκάριος και θεολόγος της Λουθηρανικής εκκλησίας.
Βιογραφία
Γεννήθηκε στις 1 Νοεμβρίου 1658 στο Τράμπεν-Τράρμπαχ της σημερινής Γερμανίας. Ο πατέρας του, Γιόχαν Γιούστους Αρνόλντι ήταν γυμνασιάρχης και αργότερα κληρικός και σύμβουλος του υπουργείου. Ο Γιόχαν Κόνραντ πήγε σχολείο και γυμνάσιο στην πατρίδα του, και γράφτηκε το 1677 στην φιλοσοφική σχολή του πανεπιστημίου του Γκίσεν. Παρακολούθησε μαθήματα λογικής και μεταφυσικής στον Γιόχαν Ντάνιελ Αρκουλάριους, μαθήματα ηθικής στον Γιόχαν Βάισε, ρητορική και ιστορία στον Χάινριχ Φάζιαν, μαθηματικά στον Μπάλταζαρ Μέντζερ, φυσική στον Λόρεντς Στράους και ανατολικές γλώσσες στον Ντάβιντ Κλόντιους. Αναγορεύθηκε Μάγιστρος της Φιλοσοφίας το 1679. Αφοσιώθηκε στη μελέτη της Θεολογίας, παρακολουθώντας περισσότερα μαθήματα. Το 1680 συνέχισε τις σπουδές του στο πανεπιστήμιο του Στρασβούργου, και το 1683 ξεκίνησε για εκπαιδευτική περιοδεία σε άλλες σημαντικές πόλεις και πανεπιστήμια. Επέστρεψε στην πατρίδα του το 1685 και αρχικά διορίστηκε γυμνασιάρχης στο γυμνάσιο του Τράρμπαχ, ενώ αργότερα, το 1708 έγινε γυμνασιάρχης στο Ντάρμσταντ. Το 1716 έγινε τακτικός καθηγητής λογικής και μεταφυσικής στο πανεπιστήμιο του Γκίσεν, ενώ παράλληλα εμβάθυνε τις σπουδές του και αναγορεύθηκε διδάκτωρ της θεολογίας το 1719 στο ίδιο πανεπιστήμιο. Το 1725 έγινε βιβλιοθηκάριος της βιβλιοθήκης του πανεπιστημίου, και το 1729 τακτικός καθηγητής θεολογίας και το 1733 μέλος του Πνευματικού Συνεδρίου. Απεβίωσε στις 22 Μαΐου 1735 στο Γκίσεν.
Βιβλιογραφία
Κατηγορία:Γερμανοί παιδαγωγοί Κατηγορία:Γερμανοί φιλόσοφοι Κατηγορία:Γερμανοί θεολόγοι
Διασυλλογικό πρωτάθλημα Ελλάδας επιτραπέζιας αντισφαίρισης ανδρών
Το Διασυλλογικό πρωτάθλημα ανδρών είναι η διοργάνωση μέσω της οποίας αναδεικνύεται ο πρωταθλητής σύλλογος στην Ελλάδα, στο άθλημα της επιτραπέζιας αντισφαίρισης. Διεξάγεται από το 1949 και από την ΕΦΟΕΠΑ από το 1956. Πολυνίκης του θεσμού είναι ο Α.Σ. Πέρα Αθηνών με 18 κατακτήσεις ενώ ο Ολυμπιακός είναι η πρωταθλήτρια ομάδα για το 2023.
Ιστορικό αθλήματος
Η επιτραπέζια αντισφαίριση πρωτοεμφανίστηκε στην Ελλάδα το 1920. Τα πρώτα σωματεία που ιδρύθηκαν ήταν η Χ.Α.Ν Αθηνών, η Χ.Α.Ν Θεσσαλονίκης και ο Ο.Α. Αθηνών. Ακολούθησαν ο Αττικός Όμιλος, η Πανεπιστημιακή Λέσχη, ο Α.Ο.Καστέλας, ο Α.Ο.Κηφισιάς, ο Αστήρ Θεσσαλονίκης, η Μακάμπι Θεσσαλονίκης και η Υπαίθρια Ζωή. Το 1926 διεξάχθηκε το 1ο πανελλήνιο πρωτάθλημα με κανονισμούς του τένις (με σετ και γκέιμ), ενώ το 1940 το Πινγκ Πονγκ εντάχθηκε στο δυναμικό του ΣΕΓΑΣ.
Σύστημα διασυλλογικού πρωταθλήματος
Το διασυλλογικό πρωτάθλημα είναι χωρισμένο σε κατηγορίες. Ανώτατη κατηγορία είναι η Α1, ο νικητής της οποίας αναδεικνύεται πρωταθλητής σύλλογος ανδρών στην Ελλάδα, στο άθλημα της επιτραπέζιας αντισφαίρισης. Κάτω από την Α1 κατηγορία, υπάρχουν 5 βαθμίδες πρωταθλημάτων.
2001-02
{|
2011-12
* Αποσύρθηκε ο Δ.Α.Ο. Ταύρου.
2013-14
{|
2014-15
* Αποσύρθηκε ο Α.Ο. Αμφιθέας.
2015-16
*Ο Παναθηναϊκός Α.Ο. δεν δήλωσε έγκαιρα συμμετοχή.
2016-17
* Αποσύρθηκε ο Α.Σ. Πρόοδος.
{|
Α2 Εθνική
Η Α2 Εθνική διέξαγεται με δέκα ομάδες. Ο πρωταθλητής σύλλογος κερδίζει την άνοδο στην Α1 της επόμενης περιόδου, ενώ ο δεύτερος και ο τρίτος συμμετέχουν σε αγώνες μπαράζ με τον όγδοο και τον ένατο της Α1, όπου οι δύο πρώτες ομάδες κερδίζουν τη συμμετοχή τους στο πρωτάθλημα της Α1.
1 Αυτές οι ομάδες δεν συμμετείχαν για διάφορους λόγους στην Α1 της επόμενης περιόδου.
Μύρτος
Με το όνομα Μύρτος αναφέρονται:
Δείτε επίσης
Κατηγορία:Αποσαφηνίσεις ελληνικών τοπωνυμίων
Δωσιλογισμός στην Ελλάδα
Μετά την γερμανική εισβολή στην Ελλάδα κατά τον Β΄ ΠΠ οι ναζί εγκατέστησαν τρεις κυβερνήσεις διαδοχικά στην Ελλάδα, υπό των Γεωργίου Τσολάκογλου, Κωνσταντίνου Λογοθετόπουλου και Ιωάννη Ράλλη. Μικρά αλλά ενεργά ελληνικά εθνικοσοσιαλιστικά κόμματα, όπως το Ελληνικό Εθνικό Σοσιαλιστικό Κόμμα ή δεδηλωμένες αντισημιτικές οργανώσεις, όπως η Εθνική Ένωση της Ελλάδας, βοήθησαν τις γερμανικές αρχές να πολεμήσουν την Αντίσταση και να στείλουν σε στρατόπεδα συγκέντρωσης Έλληνες Εβραίους.
Κατά τα τελευταία 2 χρόνια της Κατοχής, ο πρωθυπουργός Ιωάννης Ράλλης δημιούργησε τα Τάγματα Ασφαλείας, τα οποία ήταν στρατιωτικά σώματα που συνεργάζονταν φανερά με τους Γερμανούς και είχαν αντικομμουνιστική ιδεολογία. Μαζί με άλλες ακροδεξιές και βασιλόφρονες οργανώσεις, και μέρος των αστυνομικών δυνάμεων της εποχής, ήταν υπεύθυνοι για τον βάρβαρο σκοτωμό χιλιάδων Ελλήνων κατά τη διάρκεια της Κατοχής. Αντίθετα με το τι έγινε σε άλλες χώρες της Ευρώπης, δεν δικάστηκαν ποτέ για τα εγκλήματα τους, λόγω των Δεκεμβριανών που ξέσπασαν μετά την Απελευθέρωση, και ακολουθήθηκαν από τον Λευκό Τρόμο και τον Εμφύλιο.
Μεταξύ των δωσιλόγων υπήρχαν και άτομα των εβραϊκών κοινοτήτων, κυρίως στη Θεσσαλονίκη. Εκτιμάται ότι αυτοί που συνεργάστηκαν με τις γερμανικές αρχές ήταν περίπου 400 άτομα, κυρίως συμμετέχοντας στην Εβραϊκή Πολιτοφυλακή που λειτούργησε το 1943 στη Θεσσαλονίκη. Στους δωσίλογους Εβραίους περιλαμβάνονται και όσοι συνεργάστηκαν με τις ιταλικές κατοχικές δυνάμεις στα Δωδεκάνησα πριν από τον Β' Π.Π.
Γενικά ο όρος εθνική αναξιότης (ή «εθνική αναξιότητα») αφορά συμπεριφορά πολίτη μιας χώρας που στρέφεται ενάντια της πατρίδας του, της εθνικής αξιοπρέπειας ή θίγει καθ΄ οιονδήποτε τρόπο αυτή. Ειδικότερα όμως αυτός ο όρος για τα ελληνικά δεδομένα απετέλεσε «ιδιότυπο αδίκημα» που προσδιορίστηκε με Συντακτική Πράξη του 1945 με την οποία επιβάλλονταν ποινικές κυρώσεις στους συνεργασθέντες με τον εχθρό (δωσίλογοι).
Βιβλιογραφία
Κατηγορία:Κατοχή της Ελλάδας Κατηγορία:Έλληνες συνεργάτες της ναζιστικής Γερμανίας
Sonic & Knuckles
Το Sonic & Knuckles είναι βιντεοπαιχνίδι πλατφόρμας του 1994 που αναπτύχθηκε και δημοσιεύθηκε από τη Sega. Είναι μέρος της σειράς Sonic the Hedgehog και η συνέχεια του Sonic the Hedgehog 3 (1994). Οι παίκτες ελέγχουν τον Sonic και τον Knuckles the Echidna στις προσπάθειές τους να σώσουν το Νησί του Αγγέλου (Angel Island). Ο Sonic προσπαθεί να αποτρέψει τον Δρ. Άιβο "Αυγένιο " Ρομπότνικ (Dr. Ivo "Eggman" Robotnik) από το να ξαναρχίσει το τροχιακό του όπλο, το Αυγό του Θανάτου (Death Egg), ενώ ο Knuckles τσακίζεται με το ρομποτικό τσιράκι του Robotnik, EggRobo. Το παιχνίδι πραγματοποιείται σε έξι επίπεδα στα οποία ο παίκτης μαζεύει δαχτυλίδια και παλεύει αφεντικά.
Το Sega Technical Institute ανέπτυξε το Sonic & Knuckles ταυτόχρονα με το Sonic 3. Τα δύο προορίζονταν να κυκλοφορήσουν ως ένα μόνο παιχνίδι, αλλά οι χρονικοί περιορισμοί και τα μικρά μεγέθη κασετών ανάγκασαν τη Sega να χωρίσει το έργο σε δύο. Η κασέτα Sonic & Knuckles διαθέτει "τεχνολογία κλειδώματος" που επιτρέπει στο παιχνίδι να συνδεθεί με τις κασέτες Sonic the Hedgehog 2 ή Sonic the Hedgehog 3, συνδυάζοντας στοιχεία και από τα δύο παιχνίδια. Αυτό το χαρακτηριστικό εφαρμόστηκε έτσι ώστε το παιχνίδι να μπορεί να αντιμετωπιστεί όπως είχε προβλεφθεί.
Το Sonic & Knuckles κυκλοφόρησε για το Sega Genesis στις 18 Οκτωβρίου 1994. Πούλησε 1,24 εκατομμύρια αντίτυπα και έλαβε θετικές κριτικές. Οι κριτικοί εντυπωσιάστηκαν με την αξία αναπαραγωγής και την τεχνολογία κλειδώματος παρά την ομοιότητά του με το Sonic 3. Παράλληλα με το Sonic 3, κυκλοφόρησε μια έκδοση Windows μέσω της Sonic & Knuckles Collection (1997). Έχει επίσης κυκλοφορήσει ξανά μέσω διάφορων συλλογών και σε ψηφιακές πλατφόρμες όπως το Xbox Live Arcade και η εικονική κονσόλα του Wii, ενώ συνδυάστηκε με το Sonic 3 στο Steam.
Παιχνίδι
Δεδομένου ότι το Sonic & Knuckles και το Sonic the Hedgehog 3 αναπτύχθηκαν αρχικά ως ένα παιχνίδι, το παιχνίδι τους είναι παρόμοιο: και τα δύο είναι πλατφόρμες 2D side-scrolling με παρόμοιο σχεδιασμό επιπέδων, γραφικά και μηχανισμούς παιχνιδιού. Ωστόσο, στο Sonic & Knuckles, σε αντίθεση με το Sonic 3, ο παίκτης επιλέγει να παίξει ως Sonic ή Knuckles στην οθόνη τίτλου. Ο Miles "Tails" Prower δεν είναι διαθέσιμος για επιλογή και ο παίχτης δεν μπορεί να ελέγξει δύο χαρακτήρες μαζί. Δεν υπάρχει επίσης λειτουργία πολλών παικτών ή δυνατότητα αποθήκευσης.
Ο χαρακτήρας του παίκτη κινείται σε έξι επίπεδα, το καθένα χωρίζεται σε δύο πράξεις. Η πρώτη πράξη κάθε επιπέδου τελειώνει με έναν miniboss αγώνα με ένα από τα ρομπότ του Doctor Eggman, ενώ η δεύτερη πράξη με ένα κανονικό αφεντικό ενάντια τον Robotnik (ή EggRobo ως Knuckles). Οι Sonic και Knuckles διασχίζουν διαφορετικά επίπεδα. ο Sonic μπορεί να πηδήξει ελαφρώς ψηλότερα και να έχει πρόσβαση σε μοναδικές ικανότητες ασπίδας, ενώ ο Knuckles μπορεί να αιωρείται και να ανεβαίνει στα περισσότερα τείχη. Τα επίπεδα περιλαμβάνουν επίσης cutscenes που διαφέρουν ανάλογα με τον επιλεγμένο χαρακτήρα, καθώς οι Sonic και Knuckles είναι αντίπαλοι για το μεγαλύτερο μέρος του παιχνιδιού.
Το παιχνίδι περιέχει δύο τύπους σταδίων μπόνους στα οποία δίνεται πρόσβαση όταν ο παίκτης περάσει ένα σημείο ελέγχου με τουλάχιστον 20 δαχτυλίδια. Ο πρώτος τύπος έχει τον Sonic ή τον Knuckles σε περιστρεφόμενη τροχιά, γύρω από λαμπερές σφαίρες, ενώ ένας φράκτης φωτός πλησιάζει από κάτω και θα βγάλει τον παίκτη από το στάδιο εάν αγγιχτεί. Η συλλογή 50 δαχτυλιδιών σε αυτό το στάδιο κερδίζει τον παίκτη μια συνέχεια. Ο δεύτερος τύπος περιλαμβάνει αναπήδηση γύρω από ένα δωμάτιο με κουλοχέρη στο κέντρο του και με την πρόθεση να κερδίσετε επιπλέον ζωές και power-ups.
Τα σπέσιαλ Στάδια εισάγονται βρίσκοντας τεράστιους δακτυλίους κρυμμένους σε μυστικά περάσματα: ο παίκτης τοποθετείται σε περιβάλλον 3D και πρέπει να μετατρέψει όλες τις μπλε σφαίρες σε κόκκινες, αλλά πρέπει να αποφύγει όλες τις κόκκινες σφαίρες, συμπεριλαμβανομένων των πρώην μπλε. Οι κίτρινες σφαίρες αναπηδούν τον παίκτη σε μεγάλες αποστάσεις και οι λευκές σφαίρες με κόκκινα αστέρια κάνουν τον παίκτη να περπατά προς τα πίσω προς την αντίθετη κατεύθυνση. Η ολοκλήρωση ενός σπέσιαλ σταδίου κερδίζει στον παίκτη ένα Chaos Emerald. Η συλλογή και των επτά Emeralds επιτρέπει στον παίκτη να μετατραπεί σε Super Sonic ή Super Knuckles, πιο ισχυρές εκδόσεις των χαρακτήρων.
Τεχνολογία κλειδώματος
Το Sonic & Knuckles διαθέτει "τεχνολογία κλειδώματος" που επιτρέπει στους παίκτες να ανοίγουν το πορτάκι στην κασέτα και να τοποθετήσουν μία δεύτερη. Όταν εισάγεται το Sonic 3, ο παίκτης μπορεί να παίξει και τα δύο παιχνίδια ως ένα, Sonic 3 & Knuckles. Αυτό περιλαμβάνει αρκετές αλλαγές στα παιχνίδια, όπως ελαφρώς αλλοιωμένες διατάξεις επιπέδων, την ικανότητα να παίζετε μέσω των επιπέδων Sonic 3 ως Knuckles ή των Sonic & Knuckles ως Tails και τη δυνατότητα αποθήκευσης της προόδου στο Sonic & Knuckles επίπεδα. Επιπλέον, ο συνδυασμός των κασετών είναι ο μόνος τρόπος για να συλλέξετε τα "Super Emeralds", κερδίζοντας πρόσβαση στα Special Stages στα επίπεδα Sonic & Knuckles μετά τη συλλογή και των επτά Chaos Emeralds από το Sonic 3. Όταν έχουν συλλεχθεί όλα τα Super Emeralds, ο Sonic, Knuckles και Tails μπορούν να μετατραπούν σε Hyper Sonic, Hyper Knuckles και Super Tails αντίστοιχα, ο καθένας με μοναδικές ικανότητες.
Εάν ο παίκτης επισυνάψει οποιοδήποτε άλλο παιχνίδι Genesis που κυκλοφόρησε πριν από το Sonic & Knuckles, μια οθόνη με τον Sonic, Tails, Knuckles και Robotnik που λέει"No Way!" εκτίθεται. Από εδώ, ο παίκτης μπορεί να αποκτήσει πρόσβαση σε ένα mini-game με βάση τα σπέσιαλ στάδια του Sonic 3 και Sonic & Knucles. Η προσαρτημένη κασέτα καθορίζει τη διάταξη του σπέσιαλ σταδίου. Εάν ο παίκτης επισυνάψει το πρωτότυπο Sonic the Hedgehog, είναι σε θέση να έχουν πρόσβαση σε όλες τις πιθανές παραλλαγές των ειδικών σταδίων, το καθένα με έναν μοναδικό αριθμό επιπέδου και αντίστοιχο κωδικό πρόσβασης. Αυτό το παιχνίδι ονομάζεται Blue Sphere στη Sonic Mega Collection.
Πλοκή
Η ιστορία του Knuckles, η οποία λαμβάνει χώρα μετά τα γεγονότα της εκστρατείας του Sonic, ξεκινά στο Mushroom Hill, όπου χαλαρώνει με τους φίλους του τα ζώα, αλλά διακόπτεται από μια βόμβα που έριξε ο EggRobo. Αυτό ωθεί τον Knuckles να τον κυνηγήσει, οδηγώντας τον σε πιο δύσκολες εκδόσεις των περισσότερων από των ίδιων επιπέδων που πέρασε ο Sonic. Το κυνήγι τελειώνει στα κατεστραμμένα ερείπια του Sky Sanctuary, όπου ένα ρομπότ που ονομάζεται Mecha Sonic επιτίθεται στον Knuckles, αλλά καταστρέφει κατά λάθος το EggRobo. Μετά από έναν σύντομο αγώνα, ο Mecha Sonic χρησιμοποιεί τη δύναμη του Master Emerald για να μεταμορφοθεί σε μια Super φόρμα παρόμοια με αυτή του Sonic. Ο Knuckles καταφέρνουν να νικήσουν τον Super Mecha Sonic, που εκρήγνυται. Ο Sonic πετάει πιλοτικά στο διπλάνο του, το Tornado και ο Knuckles κάνει μια βόλτα για να επιστρέψει το Master Emerald στο Angel Island. Εάν συλλέγονται όλα τα Chaos Emeralds, το Angel Island ανεβαίνει προς τα πάνω, στον ουρανό. Ωστόσο, εάν ο παίκτης δεν έχει συλλέξει όλα τα Chaos Emeralds, ο Knuckles δεν μπορεί να εξαργυρώσει το Master Emerald και το Angel Island πέφτει στον ωκεανό.
Ανάπτυξη και κυκλοφορία
Το Sonic & Knuckles αναπτύχθηκε στην Καλιφόρνια από τα ιαπωνικά μέλη του Sega Technical Institute (STI). Το Sonic 3 και το Sonic & Knuckles είχαν αρχικά προγραμματιστεί ως ένα παιχνίδι. σύμφωνα με τον σχεδιαστή Takashi Iizuka, η ομάδα «ήθελε πραγματικά να χτυπήσει ένα παιχνίδι εντός έδρας», με μεγαλύτερα στάδια που χρειάστηκαν περισσότερο χρόνο για να αναπτυχθούν. Καθώς οι κασέτες ROM ήταν πολύ μικρές για να περιέχουν το παιχνίδι και ο εκδότης Sega ήθελε να κυκλοφορήσει εγκαίρως για μια διαφημιστική συμφωνία με τους McDonald's, το Sonic 3 χωρίστηκε στα δύο, με το Sonic & Knuckles ως το δεύτερο μέρος.
Παρά τη διάσπαση, οι προγραμματιστές ήθελαν τα παιχνίδια να αισθάνονται σαν μια μοναδική εμπειρία. Σύμφωνα με τον Roger Hector, αντιπρόεδρο και γενικό διευθυντή της STI, η τεχνολογία κλειδώματος σχεδιάστηκε δυόμισι χρόνια πριν από την κυκλοφορία των Sonic & Knuckles, μεταξύ των κυκλοφοριών των Sonic the Hedgehog και Sonic the Hedgehog 2. Η ομάδα εξήγησε την κατάστασή τους στο τμήμα υλικού της Sega, το οποίο τους έδωσε τον προσαρμογέα κλειδώματος. Η ομάδα γνώριζε ότι οι παίκτες πιθανότατα θα χρησιμοποιούν τον προσαρμογέα για να εισάγουν παιχνίδια εκτός από το Sonic 3, οπότε εφάρμοσαν το μίνι παιχνίδι Blue Sphere για τα περισσότερα παιχνίδια. Έκαναν επίσης τον Knuckles να παίζεται στο Sonic 2 εάν το παιχνίδι είχε εισαχθεί επειδή η ομάδα βρήκε ότι το στυλ παιχνιδιού του ταιριάζει στα επίπεδα του. Ωστόσο, η ομάδα δεν εφάρμοσε το ίδιο χαρακτηριστικό για το αρχικό Sonic the Hedgehog με την δικαιολογία ότι "δεν αισθάνθηκε πραγματικά σωστό".
Το Sonic & Knuckles κυκλοφόρησε παγκοσμίως στις 18 Οκτωβρίου 1994. Το παιχνίδι υποστηρίχθηκε από μια καμπάνια μάρκετινγκ 45 εκατομμυρίων δολαρίων. τότε, τα βιντεοπαιχνίδια είχαν συνήθως προϋπολογισμό μάρκετινγκ 5 εκατομμυρίων $. Κυκλοφόρησε περίπου την ίδια ώρα με το Donkey Kong Country της Nintendo για τον ανταγωνιστή του Genesis, το Super Nintendo Entertainment System. Οι φιγούρες της βιομηχανίας αποκαλούσαν την παράλληλη κυκλοφορία «μάχη», καθώς και οι δύο διαφήμισαν επαναστατικές τεχνολογικές εξελίξεις (τεχνολογία κλειδώματος για Sonic & Knuckles και τρισδιάστατα γραφικά για το Donkey Kong ). Το Blockbuster Video και το MTV συγχρηματοδότησαν ένα τουρνουά στο οποίο επιτρέπεται στα παιδιά να παίζουν Sonic & Knuckles. Το τελικό τουρνουά πραγματοποιήθηκε στο νησί Alcatraz στο Σαν Φρανσίσκο της Καλιφόρνια, με έπαθλο 25.000 $ και τον τίτλο "Ο πιο σκληρός παίκτης στον κόσμο". Σε δύο φιναλίστ απονεμήθηκε επίσης ένα αντίγραφο κάθε προϊόντος της Sega που κυκλοφόρησε για τον επόμενο χρόνο. Η MTV δημοσίευσε το φινάλε του τουρνουά μαζί με πλάνα του παιχνιδιού ως "MTV's Rock the Rock".
Επανακυκλοφορίες
Το Sonic & Knuckles κυκλοφόρησε ως μέρος πολλών συλλογών παιχνιδιών της Sega, συμπεριλαμβανομένου του Sonic Jam (1997) για το Sega Saturn. Sonic &amp; Knuckles Collection (1997) και Sonic &amp; Garfield Pack (1999) για τον υπολογιστή, Sonic Mega Collection (2002) για το Nintendo GameCube. Sonic Mega Collection Plus (2004) για το PlayStation 2, Xbox και PC. Sonic's Ultimate Genesis Collection (2009) για Xbox 360 και PlayStation 3. και Sonic Classic Collection (2010) για το Nintendo DS.
Το παιχνίδι κυκλοφόρησε ξανά μέσω της εικονικής κονσόλας του Wii και του Xbox Live Arcade του Xbox 360. Και οι δύο κυκλοφορίες είναι προγραμματισμένες έτσι ώστε, εάν κάποιο από τα παιχνίδια "Lock-on" ληφθεί στον ίδιο λογαριασμό, είναι επίσης διαθέσιμες οι "συνδεδεμένες" εκδόσεις του παιχνιδιού. Για παράδειγμα, εάν κάποιος κατεβάσει το Sonic & Knuckles και το Sonic 2, έχει την επιλογή να παίξει τα αντίστοιχα Knuckles στο παιχνίδι Sonic 2. Όταν η έκδοση του υπολογιστή κυκλοφόρησε μέσω του λογισμικού Steam, τα παιχνίδια κυκλοφόρησαν μαζί ως Sonic 3 & Knuckles όπως είχε αρχικά προβλεφθεί, με τον παίκτη (ακόμα και αν παίζει ως Tails) να συνεχίζει απλώς στην αρχή του Sonic & Knuckles μετά το τέλος του Sonic 3.
Υποδοχή
Οι κριτικοί επαίνεσαν το Sonic & Knuckles, παρά την ομοιότητά του με τον προκάτοχό του. Οι τέσσερις κριτικοί του Electronic Gaming Monthly το ονόμασαν "Game of the Month". Επαίνεσαν την τεχνολογία κλειδώματος και παρατήρησαν ότι παρόλο που είναι «το ίδιο, εξακολουθεί να είναι ένα εξαιρετικό παιχνίδι». Ένας κριτικός του GamePro, ο οποίος του έδωσε ένα τέλειο σκορ, σχολίασε ότι η ικανότητα να παίζει ως Knuckles το καθιστά ουσιαστικά δύο παιχνίδια σε μια κασέτα το παιχνίδι, ότι είναι πιο δύσκολο από το Sonic 3 και η ικανότητα να συνδέει το φυσίγγιο με το Sonic 2 και 3 κάνει αυτά τα παιχνίδια να "αξίζει να παίξετε ξανά". Η Next Generation το ονόμασε «το ίδιο Sonic παιχνίδι που έχει πουλήσει η Sega τα τελευταία τρία χρόνια, μόλις τελείωσε καλύτερα και με μια πιο όμορφη κορδέλα».
Οι κριτικοί επαίνεσαν την τεχνολογία κλειδώματος που προσφέρει το παιχνίδι. Ο Lucas Thomas του IGN είπε ότι ήταν «ένα υπέροχο παιχνίδι από μόνο του», αλλά το χαρακτηριστικό κλειδώματος ανανέωσε πλήρως τη συνολική εμπειρία. Ο Dan Whitehead της Eurogamer προτίμησε το Sonic & Knuckles από το Sonic 3, δηλώνοντας ότι δεν μπορούσε να εκτιμήσει πλήρως τον προκάτοχό του χωρίς το "συνοδευτικό του κομμάτι". Η επανεξέταση της Sega Power επαίνεσε την δυσκολία του παιχνιδιού σε σχέση με τον προκάτοχό του και τη νέα επέκταση των επιπέδων και παραδέχθηκε ότι η επέκταση δεν θα ήταν δυνατόν αν το Sonic 3 ήταν ένα παιχνίδι. Η κριτική του Sega Magazine επαίνεσε επίσης την τεχνολογία κλειδώματος και τη νέα καινοτομία που προσφέρει η μοναδική κασέτα, προσθέτοντας ότι "τα κρυμμένα στάδια και τα αφεντικά του Sonic & Knuckles θα προσθέσουν έντονα στην αξία αναπαραγωγής του συνδυασμένου παιχνιδιού".
Η έκδοση Genesis πούλησε 1,24 εκατομμύρια αντίτυπα στις Ηνωμένες Πολιτείες.
Κληρονομιά
Για την εικοστή επέτειο της σειράς το 2011, η Sega κυκλοφόρησε το Sonic Generations, ένα παιχνίδι που αναδιαμορφώνει επίπεδα διαφόρων παλιών παιχνιδιών από το franchise. Ένα remake του επιπέδου Sky Sanctuary δημιουργήθηκε για τις εκδόσεις Xbox 360, PlayStation 3 και PC του παιχνιδιού, ενώ το επίπεδο Mushroom Hill αναδημιουργήθηκε για την έκδοση Nintendo 3DS του παιχνιδιού. Το Sonic &amp; Sega All-Stars Racing διαθέτει ένα κομμάτι εμπνευσμένο από το Death Egg ως περιεχόμενο με δυνατότητα λήψης μαζί με τον χαρακτήρα Metal Sonic. Η συνέχεια, Sonic &amp; All-Stars Racing Transformed, παρουσίασε την ίδια σειρά αγώνων, και μια επιπλέον νέα, εμπνευσμένη από το επίπεδο του Sky Sanctuary. Οι εκ νέου εκδόσεις των σταδίων Flying Battery και Lava Reef, μαζί με το παιχνίδι μπόνους Blue Sphere, εμφανίζονται στο παιχνίδι Sonic Mania του 2017.
βιβλιογραφικές αναφορές
Οι εργασίες που αναφέρονται
εξωτερικοί σύνδεσμοι
Κατηγορία:Side-scrolling βιντεοπαιχνίδια πλατφόρμας
1708 Πολίτ
Ο Πολίτ (Pólit) είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,607. Ανακαλύφθηκε το 1929 από τον Ισπανό-Καταλανό αστρονόμο Χοσέπ Κόμας Σολά, που παρατηρούσε από τη Βαρκελώνη, και πήρε το όνομά του προς τιμή του Ισπανού αστρονόμου Ισίντρε Πολίτ (Isidre Polit y Boixareu, 1880-1958). Το όνομα δόθηκε μετά τον θάνατο του Πολίτ το 1958.
Φυσικά χαρακτηριστικά
Η μέση διάμετρος του Πολίτ εκτιμάται σε 29,30 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0392 ± 0,005. Ο Πολίτ περιστρέφεται γύρω από τον εαυτό του μία φορά κάθε 7 ώρες και 31 λεπτά.
Εξωτερικοί σύνδεσμοι
Πολιτ
Λουίζα Άννα των Βουρβόνων
Η Λουίζα Άννα των Βουρβόνων (Louise Anne de Bourbon, 23 Ιουνίου 1695 - 8 Απριλίου 1758) ήταν κόρη του Λουδοβίκου Γ΄, Πρίγκιπα του Κοντέ.
Βιογραφία
Γεννήθηκε στις 23 Ιουνίου 1695 στο Παλάτι των Βερσαλλιών, και ήταν το τέταρτο παιδί και η τρίτη κόρη του Λουδοβίκου Γ΄, Πρίγκιπα του Κοντέ και της Λουίζας Φραγκίσκης των Βουρβόνων.
Όπως οι περισσότερες αδερφές της, δεν παντρεύτηκε ποτέ. Καθώς περνούσαν τα χρόνια, η Λουίζα Άννα επιδίωκε συνεχώς την πολιτική εξέχουσα θέση. Βοηθησε τον ξάδερφό της Λουδοβίκο ΙΕ΄ στην αναζήτησή του για νέες ερωμένες. Ήταν κοινώς κουτσομπολιό εκείνη την εποχή, πως η Λουίζα Άννα ήταν στην πραγματικότητα μια από τις πρώην ερωμένες του βασιλιά, και ότι ήταν η πρώτη ανεπίσημη σεξουαλική σύντροφος του μετά τη σύζυγό του, πιθανώς ήδη από τα τέλη του 1720, και ότι είχαν ένα ειδύλλιο για λίγα χρόνια, όταν μπήκαν στην αυλή οι μελλοντικές νέες ερωμένες του. Ωστόσο, άλλοι σύγχρονοι ιστορικοί ισχυρίζονται ότι ενώ η Λουίζα Άννα ήθελε να γίνει ερωμένη του, προσπάθησε να τον αποπλανήσει αλλά ποτέ δεν τα κατάφερε.
Σε κάθε περίπτωση, ο βασιλιάς απολάμβανε τη συντροφιά της και ανήκε στον κύκλο των προσωπικών του φίλων και συχνά παρευρισκόταν στην αυλή. Η μεγαλύτερη αδερφή της Λουίζας Άννας, Λουίζα Ελισάβετ, έφερε στη γαλλική αυλή την Μαρκησία ντε Πομπαντούρ το 1740.
Πέθανε στις 8 Απριλίου 1758 στο Ξενοδοχείο ντε Ρούτλε-Σαρολέ σε ηλικία 62 ετών. Είναι θαμμένη στη Μονή Καρμελιτών του Σαιν Ζακ στο Παρίσι.
Παραπομπές
Κατηγορία:Οίκος των Βουρβόνων Κατηγορία:Γάλλοι ευγενείς
Ψηφιακή κληρονομιά
Ως ψηφιακή κληρονομιά ορίζεται ο όγκος δεδομένων που έχει δημιουργηθεί στο Διαδίκτυο από ένα άτομο, το οποίο έχει αποβιώσει. Αυτά τα δεδομένα μπορούν να είναι λογαριασμοί κοινωνικών δικτύων, ηλεκτρονικού ταχυδρομείου, διαδικτυακών παιχνιδιών, διαδικτυακών οικονομικών συναλλαγών, οπτικοακουστικό υλικό, ιστοσελίδες κ.α.
Νομοθεσία
Στην Ελλάδα δεν υπάρχει συγκεκριμένη νομοθεσία περί ψηφιακής κληρονομιάς, ενώ στο εξωτερικό υπάρχουν ελάχιστες οι οποίες δίνουν μερικά δικαιώματα στους συγγενής. Η διαθήκη αποτελεί το κυριότερο και πιο έγκυρο μέσο για τη μεταβίβαση ή διαγραφή της ψηφιακής κληρονομιάς ενός θανόντα χρήστη.
Όπως αναφέρεται στην ιστοσελίδα Die$mart 5 πολιτείες των Η.Π.Α έχουν αρχίσει να νομοθετούν σχετικά με την ψηφιακή κληρονομιά: Κονέκτικατ, Ρόουντ Άιλαντ, Ιντιάνα, Οκλαχόμα και Αϊντάχο.
Πιο αναλυτικά:
Επίσης στις 5 Ιανουαρίου του 2012, ο γερουσιαστής Τζον Γουιτμαν (John Wightman) της Νεμπράσκα (Nebraska) εισήγαγε ένα νομοσχέδιο στο κρατικό νομοθετικό σώμα του που ήταν παρόμοιο με εκείνο της Οκλαχόμα και του Αϊντάχο. Ωστόσο, σύμφωνα με το Τζ.Γουιτμαν, η μεθοδολογία η οποία επιτρέπει την πρόσβαση της κυβέρνησης στις πληροφορίες του λογαριασμού και το δικαίωμα διαβίβασης τους σε εξουσιοδότη της περιουσίας δεν έχει ακόμη προσδιοριστεί.
Όσο περισσότερο χρησιμοποιείται το Διαδίκτυο και αναπτύσσεται, τόσο μεγαλώνει το ενδιαφέρον για την ψηφιακή κληρονομιά του ανθρώπου. Παγκοσμίως παρατηρείται η δημιουργία υπηρεσιών οι οποίες αναλαμβάνουν τη διαχείριση της ψηφιακής κληρονομιάς. Για παράδειγμα, η διαδικτυακή εταιρία Cirrus Legacy, η οποία δημιουργήθηκε και ασχολείται αποκλειστικά με τη διαχείριση και διαφύλαξη του ηλεκτρονικού αποτυπώματος των χρηστών της. Όσο ο χρήστης είναι εν ζωή, βοηθά στην οργάνωση των ηλεκτρονικών λογαριασμών του, ενώ μετά το θάνατό του είναι αυτή η οποία θα διασφαλίσει την ακεραιότητα των δεδομένων και την μετέπειτα χρήση τους σύμφωνα με τις επιθυμίες του.
Υπηρεσίες
Όταν ένας άνθρωπος πεθαίνει, δε γίνεται αυτόματη ενημέρωση των εταιριών οι οποίες διαχειρίζονται την ψηφιακή του κληρονομιά. Ανάλογα με τους όρους χρήσης κάθε υπηρεσίας, ένας ανενεργός λογαριασμός μπορεί να διαγραφεί ύστερα από ορισμένο χρονικό διάστημα, αλλιώς παραμένει ως έχει, μέχρι να αλλάξουν οι όροι χρήσης στο συγκεκριμένο θέμα. Ο μόνος τρόπος να γνωστοποιηθεί ο θάνατος του χρήστη είναι μέσω της ενημέρωσης της εταιρίας από άλλο χρήστη με πιστοποιημένα έγγραφα, ενώ τις περισσότερες φορές απαιτείται να είναι συγγενικό πρόσωπο.
Οι πιο διάσημες υπηρεσίες από τις εφαρμογές του διαδικτύου θέτονται παρακάτω.
Facebook
To Facebook, όπως αναφέρει στην επίσημη ιστοσελίδα του, δίνει τη δυνατότητα μετατροπής του λογαριασμού ενός θανόντα χρήστη σε λογαριασμό “εις μνήμην” ή σε ολική διαγραφή του, ενώ οι ανενεργοί λογαριασμοί δεν διαγράφονται αυτόματα ύστερα από ορισμένο χρονικό διάστημα. Αντίστοιχα, την αίτηση για λογαριασμό “εις μνήμην” μπορούν να την υποβάλλουν μέλη της οικογένειας ή φίλοι, αναφέροντας το όνομα του χρήστη, την ημερομηνία θανάτου του ή προσέγγιση αυτής και προαιρετικά κάποιο πιστοποιητικό θανάτου του. Ολική διαγραφή μπορούν να απαιτήσουν επιβεβαιωμένοι στενοί συγγενής του θανόντα χρήστη.
Η πολιτική που ακολουθεί το εν λόγο κοινωνικό δίκτυο όταν ένας λογαριασμός μετατρέπεται σε λογαριασμό “εις μνήμην” είναι η διαγραφή ευαίσθητων στοιχείων όπως διευθύνσεις και στοιχεία επικοινωνίας καθώς και η δυνατότητα αναζήτησης και δημοσίευσης νέων αναρτήσεων στο λογαριασμό του θανόντα χρήστη μόνο από υπάρχοντες φίλους του. Όσον αφορά την πρόσβαση στο προφίλ του χρήστη, το Facebook απενεργοποιεί τις πληροφορίες σύνδεσης του και δηλώνει '“Δεν μπορούμε να δώσουμε τα στοιχεία σύνδεσης ενός λογαριασμού "εις μνήμην". Η σύνδεση στο λογαριασμού κάποιου άλλου παραβιάζει τις πολιτικές μας σε κάθε περίπτωση.”'
Twitter
Στην περίπτωση του twitter, είναι δυνατή η ύπαρξη λογαριασμών θανόντων χρηστών. Το εξουσιοδοτημένο πρόσωπο ή οι συγγενείς έχουν την επιλογή να διαγράψουν το λογαριασμό ή να τον αφήσουν ενεργό. Στην τελευταία περίπτωση το προφίλ του θανόντα χρήστη δεν προτείνεται στους υπόλοιπους χρήστες του twitter και εάν κριθεί απαραίτητο είναι δυνατή η αφαίρεση φωτογραφιών από το προφίλ με σκοπό την διαφύλαξη της μνήμης του χρήστη.
Για την απενεργοποίηση ενός λογαριασμού twitter, όπως αναφέρεται στην επίσημη ιστοσελίδα, πρέπει να αποσταλούν ταχυδρομικά στη διεύθυνση:
οι εξής πληροφορίες:
Αξιοσημείωτο γεγονός αποτελεί η έλλειψη της προαναφερόμενης πληροφορίας στην ελληνική σελίδα υποστήριξης, σε αντίθεση με την αγγλόφωνη σελίδα, στην οποία αναφέρεται λεπτομερώς. Αυτό αποδεικνύει την έλλειψη ευαισθητοποίησης και γνώσης του ελληνικού κοινού στο θέμα αυτό.
Instagram
Η πολιτική του του Instagram στις περιπτώσεις αυτές δε διαφέρει πολύ από τα υπόλοιπα κοινωνικά δίκτυα. Είτε διαγράφει τα προφίλ των θανόντων χρηστών του για να προστατεύσει το ηλεκτρονικό απόρρητο τους, είτε τα μετατρέπει σε ηλεκτρονικά μνημεία. Η διαδικασία υποβολής αίτησης για την κατάργηση ή μνημειοποίηση ενός λογαριασμού είναι σχετικά απλή. Ο χρήστης θα πρέπει να συμπληρώσει μια φόρμα καθώς και να επισυνάψει τα απαραίτητα αποδεικτικά έγγραφα, τα οποία όπως αναφέρεται στη σελίδα υποστήριξης του Instagram, είναι τα εξής:
Pinterest
Στη περίπτωση του Pinterest, μόνο μέλη της οικογένειας μπορούν να ζητήσουν διαγραφή του λογαριασμού ενός θανόντα χρήστη. Με την απενεργοποίηση του, ο λογαριασμός παύει να είναι προσπελάσιμος. Υποστηρίζοντας την ιδιωτικότητα των χρηστών του, το Pinterest δηλώνει πως δεν παραχωρούνται στους συγγενείς προσωπικά δεδομένα του θανόντα χρήστη και στοιχεία εισόδου του λογαριασμού στους συγγενείς.
Για την απενεργοποίηση του λογαριασμού όπως αναφέρεται στην επίσημη ιστοσελίδα, απαιτείται αποστολή ηλεκτρονικής επιστολής (e-mail) στη διεύθυνση care@pinterest.com με τα εξής στοιχεία :
LinkedIn
Το LinkedIn αποτελώντας ένα επαγγελματικό κοινωνικό δίκτυο δεν δίνει τη δυνατότητα μετατροπής του λογαριασμού ενός θανόντα χρήστη σε μνημειακό. Ο τρόπος απενεργοποίησης ενός λογαριασμού όπως αναφέρεται στην επίσημη ιστοσελίδα γίνεται με τη συμπλήρωση φόρμας είτε από οικογενειακό μέλος είτε από φίλο/συνάδελφο, η οποία ζητά τα στοιχεία του αιτούντα καθώς και σχετικά με τον θανόντα χρήστη
Gmail
Με τη δημιουργία ηλεκτρονικού λογαριασμού Gmail ο χρήστης γίνεται αυτόματα μέλος στο κοινωνικό δίκτυο Google+, αποκτά Διαδικτυακό αποθηκευτικό χώρο, εργαλεία επεξεργασίας κειμένου και βίντεο καθώς και πρόσβαση σε ένα από τα μεγαλύτερα Διαδικτυακά καταστήματα εφαρμογών και κινητών, το GooglePlay.
Η Google σαν απάντηση στο πρόβλημα της ψηφιακής κληρονομιάς, παρέχει το εργαλείο “Διαχειριστής Ανενεργών Λογαριασμών”. Το εργαλείο αυτό επιτρέπει στο χρήστη να καθορίσει το χρονικό διάστημα, το οποίο κυμαίνεται από τρεις εως δώδεκα μήνες, μετά το οποίο ο ανενεργός του λογαριασμός είτε θα διαγραφεί είτε τα δεδομένα του θα μεταβούν σε κάποιον άλλο χρήστη, επιλεγμένο από αυτόν.
Όπως η ίδια αναφέρει, '“[http://googlepublicpolicy.blogspot.gr/2013/04/plan-your-digital-afterlife-with.html?m=1 Not many of us like thinking about death — especially our own. But making plans for what happens after you’re gone is really important for the people you leave behind.]”', υποστηρίζοντας πως αυτό το εργαλείο θα βοηθήσει στην οργάνωση της ψηφιακής κληρονομιάς του χρήστη.
Yahoo
Yahoo Inc. Attn: Custodian of Records 701 First Avenue Sunnyvale, CA, 94089-0703 US
Η αίτηση αυτή περιλαμβάνει:
Microsoft (Hotmail, Outlook, Windows Live)
Η Microsoft διαγράφει όλους τους λογαριασμούς οι οποίοι παραμένουν ανενεργοί περισσότερο από ένα χρόνο. Στην περίπτωση θανάτου ενός χρήστη δεν μεταβιβάζει το λογαριασμό του σε τρίτο, παρά μόνο στέλνει σε μορφή DVD όλα τα δεδομένα του θανόντα χρήστη στους συγγενής του, εφόσον είναι νόμιμα εξουσιοδοτημένοι και έχουν ακολουθήσει την διαδικασία Next of Kin, η οποία απαιτεί τα εξής:
Dropbox
Η αίτηση αυτή περιλαμβάνει:
Τα έγγραφα αυτά στέλνονται ταχυδρομικώς στην εξής διεύθυνση: Dropbox Inc. Dropbox Legal Department — Decedents' Accounts 185 Berry St. Suite 400 San Francisco, CA 94107
PayPal
Σε αυτήν την περίπτωση, και μόνο από επιβεβαιωμένο εξουσιοδότη, αναγραφόμενο στην διαθήκη του θανόντα χρήστη, μπορεί να γίνει αίτηση διαγραφής του λογαριασμού. Όπως αναφέρεται στην επίσημη ιστοσελίδα της, για την εγκυρότητα της αίτησης απαιτείται να υποβληθεί μέσω fax για λόγους ασφαλείας, το πιστοποιητικό θανάτου του δικαιούχου, ένα έγγραφο στο οποίο θα αναγράφονται τα στοιχεία επικοινωνίας του εξουσιοδότη και το αίτημα του να διαγραφεί ο λογαριασμός αφού ο δικαιούχος έχει αποβιώσει, ένα επικυρωμένο αντίγραφο της αστυνομική ταυτότητας του εξουσιοδότη, ένα αντίγραφο της διαθήκης, που όπως προαναφέρθηκε θα πρέπει να αναγράφει το όνομα του εξουσιοδότη για τον εν λόγο λογαριασμό καθώς και ένα σημείωμα στο οποίο αναγράφονται οδηγίες για την  μετέπειτα χρήση του υπολοίπου του λογαριασμού.
Ύστερα από την πιστοποίηση της αυθεντικότητας των εγγράφων από την Paypal, ο λογαριασμός του θανόντα διαγράφεται και μία επιταγή με το υπόλοιπο του χρηματικού ποσού αποστέλλεται, αναγράφοντας το όνομα του θανόντα, στον εκάστοτε παραλήπτη.
Ιστοσελίδες
Όταν ένας χρήστης του Διαδικτύου έχει ιστοσελίδα, σημαίνει πως πληρώνει πάγιο για να διατηρεί την ηλεκτρονική του διεύθυνση (Όνομα τομέα). Εφόσον ο χρήστης αυτός πεθάνει, μένει απλήρωτο και η ιστοσελίδα του ‘κατεβαίνει’.
Πηγές
Νομοθεσία https://web.archive.org/web/20150213091540/http://www.cirruslegacy.com/index.php http://diesmart.com/estate-planning/digital-assets-%E2%80%93-few-laws-legislate-access-to-them-after-death/
Facebook
Twitter
http://mashable.com/2010/08/10/twitter-deceased-account/ https://web.archive.org/web/20150325060722/https://support.twitter.com/articles/87894-contacting-twitter-about-a-deceased-user
LIVESON
http://liveson.org/connect.php
Instagram
https://help.instagram.com/264154560391256/
LinkedIn
https://help.linkedin.com/app/answers/detail/a_id/2842/~/deceased-linkedin-member---removing-profile
Gmail
https://support.google.com/accounts/contact/deceased?hl=en http://googlepublicpolicy.blogspot.gr/2013/04/plan-your-digital-afterlife-with.html?m=1 http://m.theatlantic.com/technology/archive/2013/04/google-death-a-tool-to-take-care-of-your-gmail-when-youre-gone/274934/
Yahoo
https://info.yahoo.com/legal/us/yahoo/utos/en-us/ https://help.yahoo.com/kb/SLN9112.html
Dropbox
Ποταμοί Δράμας
Οι Ποταμοί (πρώην Μπόροβο ) είναι ημιορεινό χωριό του δήμου Κάτω Νευροκοπίου του νομού Δράμας της ανατολικής Μακεδονίας. Σύμφωνα με την απογραφή του 2011 έχει πραγματικό πληθυσμό 413 κατοίκων.
Ψηφιακή κληρονομιά
Πηγές
PayPal
https://www.paypal.com/ca/webapps/helpcenter/helphub/article/?solutionId=FAQ1694&topicID=&m=ARA https://www.paypal-community.com/t5/Adding-and-updating-info/My-partner-has-died-how-do-i-close-his-paypal-account/td-p/718401?profile.language=en-gb
Ποταμοί Δράμας
Γενικά και ιστορικά στοιχεία
Κατά την περίοδο της Κατοχής, κάτοικοι των Ποταμών συμμετείχαν ενεργά στην Εθνική Αντίσταση ως αντάρτες των τμημάτων του Αντώνη Φωστερίδη, ενώ τον Οκτώβριο του 1943 ο οικισμός υπέστη καταστροφές από τα βουλγαρικά κατοχικά στρατεύματα.
Ψηφιακή κληρονομιά
Περαιτέρω ανάγνωση
Κατηγορία:Πολιτισμός του διαδικτύου Κατηγορία:Μέσα κοινωνικής δικτύωσης
Ποταμοί Δράμας
Γενικά και ιστορικά στοιχεία
Στο σημείο που ενώνονται τα νερά του Δεσπάτη και του χείμαρρου της Μελισσόμανδρας (Μαλούστα), υπάρχει ένας χώρος αναψυχής και άλλων δραστηριοτήτων, όπου χτίστηκε το ξωκλήσι του Αγίου Ραφαήλ, τόπος προορισμού πολλών επισκεπτών όλο το χρόνο. Οι Ποταμοί κυριαρχούνται από έναν συνδυασμό παραδασόβιας και υδρόβιας πυκνής βλάστησης και πανίδας. Προτιμάται από κυνηγούς και έχει αρκετές ταβέρνες. Λίγο παραπέρα υπάρχει και το Σπήλαιο των Ποταμών ή Σπήλαιο Δεσπάτη, το οποίο δεν είναι επισκέψιμο.
Παραπομπές
Κατηγορία:Χωριά του νομού Δράμας Κατηγορία:Δήμος Κάτω Νευροκοπίου
Κύπελλο Ελλάδος ποδοσφαίρου ανδρών 1993-94
Η διοργάνωση
Στην 52η διοργάνωση του κυπέλλου Ελλάδας 1993-94 μετείχαν συνολικά 72 ομάδες (18 Α' εθνικής, 18 Β' εθνικής και 36 Γ' εθνικής κατηγορίας) και διεξήχθη σε 6 γύρους, συμπεριλαμβανομένου του τελικού.
Ήταν μια πολύ ενδιαφέρουσα διοργάνωση με αμφίρροπους αγώνες και κατέληξε σ' έναν τελικό ανάμεσα στον Παναθηναϊκό και την ΑΕΚ, ένα ζευγάρι που είχε να εμφανιστεί σε τελικό κυπέλλου 45 ολόκληρα χρόνια (η τελευταία αναμέτρηση των 2 ομάδων σε τελικό ήταν το 1949), παρόλο που οι δύο σύλλογοι πρωταγωνιστούσαν για δεκαετίες στο ελληνικό ποδόσφαιρο. Η ΑΕΚ έφτασε σε τελικό μετά από 11 χρόνια, ενώ ο Παναθηναϊκός στην πορεία του προς τον τελικό απέκλεισε μεταξύ άλλων και τον ΠΑΟΚ στη διαδικασία των πέναλτι, μετά από 2 ισόπαλους χωρίς γκολ αγώνες.
Ο τελικός ήταν ένας από τους δύο συγκλονιστικότερους της ιστορίας του κυπέλλου (μετά από αυτόν του 1976). Ο Παναθηναϊκός προηγήθηκε με σκορ 2-0 και φάνηκε να κατακτά τη νίκη, όμως μέσα σε λίγα λεπτά προς το τέλος η ΑΕΚ κατάφερε να ισοφαρίσει, να προηγηθεί στο ξεκίνημα της παράτασης, να ισοφαριστεί, για να χάσει στο τέλος το κύπελλο στη διαδικασία των πέναλτι και παράλληλα το νταμπλ, καθώς την ίδια χρονιά κέρδισε το πρωτάθλημα.
Επίσης αξιοσημείωτο είναι ότι στους μοναδικούς 2 εκ των 16 ομίλων που υπήρχαν από δύο ομάδες Α' εθνικής, έτυχε να είναι μαζί Ολυμπιακός και Ηρακλής στον 16ο όμιλο, ομάδες που αργότερα κληρώθηκαν ξανά στον προημιτελικό, αλλά και ΑΕΚ και Παναθηναϊκός στον 14ο όμιλο, δηλαδή το ζευγάρι που αργότερα προέκυψε στον τελικό.
Ο τελικός
Αλεξανδρής (72' 13px|Πετυχημένο σουτ, 95' 13px|Πετυχημένο σουτ), Δημητριάδης (77' 13px|Πετυχημένο κεφαλιά)
Κατηγορία:Κύπελλο Ελλάδας (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1993-1994
Κρατιδιακές εκλογές της Κάτω Σαξονίας 2017
Κρατιδιακές εκλογές πραγματοποιήθηκαν στις 15 Οκτωβρίου 2017 για να εκλεγεί το 18ο Κοινοβούλιο του κρατιδίου της Κάτω Σαξονίας.
Πλαίσιο
Μετά τις κρατιδιακές εκλογές του 2013, το SPD και οι Πράσινοι σχημάτισαν έναν συνασπισμό με πλειοψηφία μιας έδρας στο Κοινοβούλιο. Ύστερα από την προσχώρηση της βουλευτή Έλκε Τβέστεν των Πρασίνων στο CDU στις 4 Αυγούστου 2017, ο συνασπισμός έχασε την πλειοψηφία, με αποτέλεσμα να προκηρυχθύν πρόωρες εκλογές από τον πρωθυπουργό Στέφαν Βάιλ. Η Βουλή (Landtag) επίσημα διαλύθηκε στις 21 Αυγούστου, έπειτα από την υπερψήφιση των 135 από τους συνολικά 137 βουλευτές, με 91 ψήφους να απαιτούνται για τη διάλυσή του.
Εκλογικό σύστημα
Το Κοινοβούλιο της Κάτω Σαξονίας εκλέγεται χρησιμοποιώντας το μικτό αναλογικό σύστημα με τουλάχιστον 135 έδρες. Από αυτές οι 87 εκλέγονται σε ενιαίες εκλογικές περιφέρειες, και οι υπόλοιπες καθορίζονται με εκλογικούς καταλόγους κομμάτων. Όπως στις ομοσπονδιακές εκλογές, οι ψηφοφόροι έχουν δύο ψήφους: η πρώτη ψηφοφορία για τους υποψηφίους μέσα σε κάθε εκλογική περιφέρεια, και η δεύτερη ψηφοφορία για τους εκλογικούς καταλόγους κομμάτων. Υπάρχει ένα όριο 5% για τη δεύτερη ψηφοφορία, προκειμένου να λάβουν την εκπροσώπηση του κόμματος από εκλογικούς καταλόγους. Η θητεία των βουλευτών είναι πενταετής.
Σχηματισμός κυβέρνησης
Ούτε ο κυβερνών κόκκινο-πράσινος συνασπισμός μεταξύ του SPD και των Πρασίνων, ούτε ο μαύρος-κίτρινος της αντιπολίτευσης του CDU και FDP εξασφάλισαν την πλειοψηφία των εδρών στις εκλογές. Επειδή το FDP απέκλεισε το ενδεχόμενο για έναν συνασπισμό με συμμετοχή των SPD, FDP και Πράσινων, και οι Πράσινοι απέκλεισαν τον σχηματισμό ενός συνασπισμού (μεταξύ του CDU, Πρασίνων και του FDP), τα SPD και CDU στη συνέχεια συμφώνησαν να αρχίσουν διαβουλεύσεις για τον σχηματισμό ενός μεγάλου συνασπισμού.
Παραπομπές
2017
Γιώργος Ρέππας
Ο Γιώργος Ρέππας είναι Έλληνας αθλητής της υδατοσφαίρισης που αγωνίστηκε στη Βουλιαγμένη, τον Πανιώνιο και τον Παναθηναϊκό, στη θέση του τερματοφύλακα. Γεννήθηκε στις 11 Δεκεμβρίου 1974 στην Αθήνα, έχει ύψος 1,89 μ. και είναι διεθνής με την Εθνική Ελλάδας. Είναι πτυχιούχος από το Οικονομικό Πανεπιστήμιο Αθηνών και αξιωματικός στο Λιμενικό Σώμα.
Βιογραφικό
Ο Γιώργος Ρέππας συγκαταλέγεται ανάμεσα στους κορυφαίους τερματοφύλακες στην ιστορία του Ελληνικού πόλο.
Αγωνίστηκε για 11 συνεχόμενα χρόνια στην εθνική ομάδα πόλο των Ανδρών με την οποία σημείωσε μεγάλες διακρίσεις, αποτελώντας μέρος μιας χρυσής φουρνιάς παικτών που κυριάρχησαν σε διεθνές επίπεδο μέσα στη δεκαετία του 2000. Με την εθνική ομάδα είχε 3 συμμετοχές σε Ολυμπιακούς Αγώνες (Σίντνεϊ, Αθήνα, Πεκίνο), 5 συμμετοχές σε Παγκόσμια Πρωταθλήματα και 5 συμμετοχές σε Πανευρωπαϊκά Πρωταθλήματα.
Πριν αγωνιστεί με την εθνική ομάδα των ανδρών, σε ηλικία 18 χρονών κατέκτησε με την εθνική ομάδα των εφήβων το χάλκινο μετάλλιο στο Πανευρωπαϊκό Πρωτάθλημα των εφήβων στο Σόπρον Ουγγαρίας το 1992. Η επιτυχία αυτή ήταν για εκείνη τη χρονική στιγμή η μεγαλύτερη διάκριση στην ιστορία της Ελληνικής Υδατοσφαίρισης σε εθνικό επίπεδο και αποτέλεσε προπομπό των μεγάλων επιτυχιών του αθλήματος στις επόμενες δεκαετίες.
Συνέδεσε ένα μεγάλο μέρος της καριέρας του με το Ν.Ο. Βουλιαγμένης στον οποίο αγωνίστηκε από τα παιδικά μέχρι την αντρική ομάδα της οποίας την εστία υπερασπίστηκε για 13 συνεχόμενα χρόνια ξεκινώντας ως βασικός σε ηλικία μόλις 17 χρονών. Με την ομάδα της Βουλιαγμένης κατέκτησε 3 πρωταθλήματα Ελλάδος και 2 κύπελλα. Επίσης κατέκτησε το Κύπελλο Κυπελλούχων Ευρώπης (1997) και μετείχε ως φιναλίστ σε έναν τελικό του Λεν Τρόφι το 2004.
Το 2005 μεταγράφηκε στον Πανιώνιο στον οποίο και συνέβαλλε ουσιαστικά στην καθιέρωσή του μεταξύ των κορυφαίων σωματείων του ελληνικού πόλο, με διακρίσεις και στην Ευρώπη.
Το 2009 αποτελεί άλλη μια κορυφαία στιγμή της καριέρας του, αφού ο Πανιώνιος έφτασε στον τελικό του Λεν Τρόφι αποκλείοντας κορυφαίες ευρωπαϊκές ομάδες, όπως η Μπαρτσελόνα και η ιταλική Ποζίλιπο.
Από το καλοκαίρι του 2009 ο έμπειρος τερματοφύλακας αγωνίζεται στον Παναθηναϊκός, όπου πραγματοποιεί πολύ καλές εμφανίσεις.
Εξωτερικοί σύνδεσμοι
Κατηγορία:Έλληνες υδατοσφαιριστές Κατηγορία:Υδατοσφαιριστές της εθνικής Ελλάδος Κατηγορία:Υδατοσφαιριστές Πανιωνίου Κατηγορία:Υδατοσφαιριστές ΝΟΒ Κατηγορία:Υδατοσφαιριστές ΠΑΟ
Ναυταθλητική Ένωση Πατρών
150px|right Η Ναυταθλητική Ένωση Πατρών είναι αθλητικό σωματείο με έδρα την Πάτρα. Διατηρεί τμήματα υδατοσφαίρισης, κολύμβησης, συγχρονισμένης κολύμβησης, τεχνικής κολύμβησης, μπάντμιντον και σκακιού.
Ιδρύθηκε το 2006 με τη συνένωση δύο αθλητικών σωματείων της πόλης των Πατρών, του Α.Ο. Θριάμβου Πατρών (που ιδρύθηκε το έτος 1976) και του Α.Ο. Ποσειδώνα Πατρών (που ιδρύθηκε το έτος 1982).
Έδρα έχει το κλειστό κολυμβητήριο «Ολυμπιονίκης Αντώνης Πέπανος» που έχει χωρητικότητα 4.000 και βρίσκεται στην περιοχή του Κουκούλι στην Πάτρα δίπλα από το Παμπελοποννησιακό στάδιο.Η ΝΕ Πατρών έχει αγωνιστεί μερικά χρόνια στην Α1 κατηγορία ανδρών και γυναικών καθώς και παλιότερα σε ευρωπαϊκές διοργανώσεις.
Την σεζόν 2019-20 η γυναικεία ομάδα του ΝΕ Πατρών συμμετείχε στην Α1 κατηγορία πόλο γυναικών και κατέλαβε την 7η θέση και την επόμενη χρονιά θα παραμείνει στην Α1. Την σεζόν 2019-20 η ανδρική ομάδα της ΝΕ Πατρών συμμετείχε στην Α2 κατηγορία πόλο ανδρών και τελικά κατέλαβε 3η θέση του Νότιου ομίλου αλλά μόνο οι δύο πρώτες ομάδες συμμετείχαν στα play-off.Την επόμενη σεζόν θα συμμετάσχει στην Α2 πόλο ανδρών.
Τμήμα υδατοσφαίρισης γυναικών
Η γυναικεία ομάδα υδατοσφαίρισης αγωνίζεται από το 2006 στην Α1 Εθνική Κατηγορία. Αξιοσημείωτη ήταν η αγωνιστική περίοδος 2005-2006, οπότε και κατέκτησε την 4η θέση.
Σαν αποτέλεσμα εκπροσώπησε την επόμενη χρονιά (2007) την Ελλάδα στο Ευρωπαϊκό Κύπελλο Λεν Τρόφι, φτάνοντας στους προημιτελικούς και κατακτώντας τελικά την πέμπτη θέση. Όσον αφορά το πρωτάθλημα, το 2007 η ομάδα κατέλαβε και πάλι την 4η θέση, κερδίζοντας για άλλη μια φορά μια θέση στη διοργάνωση του Λεν Τρόφι. Ωστόσο η πορεία της ομάδας στην Ευρώπη το 2008 σταμάτησε στην πρώτη φάση. Την περίοδο 2008-09 την προπόνηση της γυναικείας ομάδας ανέλαβε ο έμπειρος τεχνικός, Γιώργος Κακουλίδης.
Το 2010 η ΝΕΠ πραγματοποίησε την καλύτερη ευρωπαϊκή της πορεία φτάνοντας μέχρι τα ημιτελικά του Λεν Τρόφι, ενώ στο ελληνικό πρωτάθλημα κατέλαβε την 5η θέση. Την σεζόν 2019-2020 η γυναικεία ομάδα πόλο της ΝΕΠ αγωνίστηκε στην Α1.